《伤祝阿王明府》
唐代·骆宾王

洛川真气上，重泉惠政融。含章光后烈，继武嗣前雄。

与善良难光，生涯忽易穷。翔凫犹化履，狎雉尚驯童。

钱满荒阶绿，尘浮虚帐红。夏馀将宿草，秋近未惊蓬。

烟晦泉门闭，日尽夜台空。谁堪孤陇外，独听白杨风。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。